Sandy: SA gereed om te help | Nuus24
Pretoria – Amptenare van die Suid-Afrikaanse konsulaat is gereed om Suid-Afrikaners te help wat weens Orkaan Sandy in die Verenigde State in die moeilikheid is, het Maite Nkoana-Mashabane, minister van internasionale betrekkinge, Dinsdag gesê."Ons amptenare bly op 'n hoë gereedheidsgrondslag en is gereed om enigiemand by te staan wat hulp nodig het as gevolg van die orkaan," het sy in Pretoria aan joernaliste gesê."Ons sal meer inligting oor die impak van die orkaan beskikbaar stel sodra ons meer weet oor die jongste verwikkelings," het sy gesê. Die superstorm het die Wall Street- finansiële distrik en die res van laer Manhattan Maandag sonder elektrisiteit gelaat en daar is geen aanduiding wanneer die ligte weer aangeskakel sal word nie.Die strate, baie heupdiep in vloedwater, was onheilspellend stil ná die storm.Selfs die verkeersligte was buite werking. Spesiale vragmotors met kragopwekkers is ontbied en owerhede het die George Washington-brug heropen sodat inwoners uit New Jersey ingery kon word.– Volg Nuus24 op Twitter.
Lees meer oor: maite nkoana-mashabane | new york | orkane | orkaan sandy | weer VOLGENDE OP NUUS24X